***Útmutató a „Adatlap a 2016.02.01-2016.08.31. közötti időszak támogatásának pótigényléséhez”* megnevezésű dokumentum kitöltéshez**

**FIGYELEM!!! TECHNIKAI FELTÉTEL:**

**Az Excel tábla megfelelő futtatásához a „Visual Basic for Applications” komponensnek telepítve kell lennie. Amennyiben nem biztosak a telepítést illetően, kérem, forduljanak az intézményük rendszergazda munkatársához.**

Kérjük, töltse ki az űrlap felső részében található táblázat mezőit a Kedvezményezett megfelelő adataival. A táblázat mellett található egy *„Adatmásolás”* gomb. Ez a funkció lehetővé teszi, hogy a táblázatkezelő átmásolja az igénybejelentő adatlapon rögzített alapadatokat az elszámoló adatlap felső részében található táblázat mezőibe.

Kérjük az adatlapot minden esetben dátummal és az arra jogosult aláírásával ellátva szíveskedjenek megküldeni.

**A kitöltés során kizárólag a sárga színű mezők tölthetők, szürke színű mezők nem tölthetők, ezek esetében nincs szükség adatrögzítésre. Azon mezők, amelyekbe nem tud adatot rögzíteni, írásvédettek, így azokba nem lehetséges beleírni adatot.**

|  |
| --- |
| 1. **Az „I. SZAKISKOLAI TANULMÁNYI ÖSZTÖNDÍJ PÓTIGÉNYLÉSE” megnevezésű táblázat kitöltése:** |

* Az *„Ösztöndíjas tanulói létszám "* megnevezésű oszlop mezőit (február, március, április, május, június, július, augusztus) a 2016.02.01-2016.08.31-i időszak igénybejelentő adatlapjának pótigénylésében már megadott adatok alapján töltse ki. Az egyes hónapok tekintetében az adott hónapban ösztöndíjban részesült létszámot tüntesse fel.
* Az *„Igényelt ösztöndíj összege (Ft)”* megnevezésű oszlop mezői írásvédettek, mivel azok értékei automatikusan kerülnek kiszámításra a többi mezőben megadott értékek alapján.

1. **A „II. SZAKMAI KOMPETENCIÁK FEJLESZTŐ OKTATÁSÁT VÉGZŐ TANÁROK FELZÁRKÓZTATÁSI PÓTLÉKÁNAK ÉS JÁRULÉKAINAK PÓTIGÉNYLÉSE*”* megnevezésű táblázat kitöltése:**

* A *„Fejlesztésben részesült tanulói létszám (fő)”*megnevezésű oszlop mezőiben megadhatja a fejlesztésben részesülő tanulói létszámot. Itt tüntetheti fel a 2016.02.01-2016.08.31-i időszakban fejlesztő oktatásban részt vett tanulók száma alapján NSZFH részéről még ki nem fizetett felzárkóztatási pótlék és járulékainak összegét. A táblában a létszám adatokat annak megfelelően kell szerepeltetni, ahány hónapon át a tanulók részesültek a kompetenciákat fejlesztő oktatásban a 2016.02.01-2016.08.31-i időszakban.
* A *„Felzárkóztatási pótlék összege”* megnevezésű mező a felzárkóztatási pótlék nettó összegét, míg *„Az igényelt összeg*” megnevezésű mező a felzárkóztatási pótlék bruttó összegét tartalmazza*.* Mindkét mezőírásvédett, mivel azok értékei automatikusan kerülnek kiszámításra a többi mezőben megadott értékek alapján.
* A *„Munkáltatót terhelő bérjárulék”* megnevezésű mezőt a 2016.02.01-2016.08.31-i időszak tekintetében hatályos jogszabály szerint szükséges kitölteni.

1. A **„III. LEBONYOLÍTÁSI KÖLTSÉGTÉRÍTÉS PÓTIGÉNYLÉSE”** megnevezésű táblázat mezői írásvédettek, mivel azok értékei automatikusan kerülnek kiszámításra az I. táblázat értékei alapján.
2. A **„IV. KIUTALT TÁMOGATÁSOK PÓTIGÉNYLÉSÉNEK ÖSSZESÍTÉSE”** megnevezésű táblázat mezői írásvédettek, mivel azok értékei automatikusan kerülnek kiszámításra az I., a II. és a III. táblázatokban megadott érték alapján.

***Útmutató az „Adatlap a 2016.02.01-2016.08.31. közötti időszak pótigényelt támogatásának elszámolásához” nevű dokumentum kitöltéséhez***

Kérjük, nyomja meg a pótigénylő adatlap felső részében található „Adatmásolás” gombot. Ezáltal a táblázat átmásolja a pótigénylő adatlapon rögzített alapadatokat az elszámoló adatlap felső részében található táblázat mezőibe.

**A kitöltés során kizárólag a sárga színű mezők tölthetők, szürke színű mezők nem tölthetők, ezek esetében nincs szükség adatrögzítésre. Azon mezők, amelyekbe nem tud adatot rögzíteni, írásvédettek, így azokba nem lehetséges beleírni adatot.**

1. **A „I. SZAKISKOLAI TANULMÁNYI ÖSZTÖNDÍJ PÓTIGÉNYLÉSÉNEK ELSZÁMOLÁSA” megnevezésű táblázat kitöltése:**

* A *„Kiutalt ösztöndíj”* megnevezésű oszlop mezőibe rögzítse a 2016.02.01-2016.08.31-i időszak pótigénylésében megadott ösztöndíjas létszámot *(fő)* és az ösztöndíj összegét *(forint)*. Az összeg csak a felzárkóztatási pótlék és a lebonyolítási költségtérítés nélküli ösztöndíj összege kell, hogy legyen.
* A *„Kifizetett ösztöndíj”* megnevezésű oszlopok mezőibe (február, március, április, május, június, július, augusztus) rögzítse az ösztöndíjban részesült tanulói létszámot. A beírt érték alapján a táblázatkezelő automatikusan kiszámolja a *„forint”* és a *„Különbözet”* megnevezésű oszlopok mezőit. A kifizetett ösztöndíjhoz kapcsolódó létszámként maximálisan a pótigénylésében megadott ösztöndíjas létszám adható meg. Az egyes hónapokban az adott hónapban ösztöndíjban részesült létszámot tüntesse fel.

1. **A „II. SZAKMAI KOMPETENCIÁK FEJLESZTŐ OKTATÁSÁT VÉGZŐ TANÁROK FELZÁRKÓZTATÁSI PÓTLÉKA ÉS JÁRULÉKAI PÓTIGÉNYLÉSÉNEK ELSZÁMOLÁSA” megnevezésű táblázat kitöltése:**

* A *„Kiutalt pótlék bruttó összege (Ft)”* megnevezésű mezőbe rögzítse a 2016.02.01-2016.08.31-i időszak pótigénylésében megigényelt felzárkóztatási pótlék és járulékai bruttó összegét.
* *„Az elszámolási időszakban kifizetett”* megnevezésű oszlop mezőibe rögzítse a 2016.02.01-2016.08.31-i időszak pótigénylésében megigényelt felzárkóztatási pótlék nettó kifizetett összegét *(felzárkóztatási pótlék)* valamint a kifizetett bérjárulékokat *(bérjárulékok (Ft)).*
* Az *„összesen”* és *„Különbözet”* mezői írásvédettek, mivel azok értékei automatikusan kerülnek kiszámításra a többi mezőben megadott érték alapján.

1. **A *„III.*** ***LEBONYOLÍTÁSI KÖLTSÉGTÉRÍTÉS PÓTIGÉNYLÉSÉNEK ELSZÁMOLÁSA”* megnevezésű táblázat kitöltése:**

* A *„Kiutalt lebonyolítási költségtérítés összege”* megnevezésű mezőbe rögzítse a 2016.02.01-2016.08.31-i időszak pótigénylésében megigényelt lebonyolítási költségtérítés összegét.
* A *„Felhasznált lebonyolítási költségtérítés”* megnevezésű mezőbe rögzítse a felhasznált összeget. A felhasznált összeg nem lehet több a kifizetett ösztöndíj 2%-ánál.
* A „*tanulmányi ösztöndíj összege (Ft)*”, a *„tanulmányi ösztöndíj 2%-a”* és *„Visszafizetendő lebonyolítási költségtérítés összege (különbözet)”* megnevezésű mezők írásvédettek, mivel azok értékei automatikusan kerülnek kiszámításra a többi mezőben megadott érték alapján.

1. A **„IV. KIUTALT TÁMOGATÁSOK ELSZÁMOLÁSÁNAK ÖSSZESÍTÉSE”** megnevezésű táblázat mezői írásvédettek, mivel azok értékei automatikusan kerülnek kiszámításra a többi mezőben megadott érték alapján.